 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዶር ሙሉ ነጋ ካሕሳይ ዋና ፈጻሚ ስራሕ ክልል ትግራይ ኮይኑ ተሸይሙ 13 ሕዳር 2020 ዶር ሙሉ ነጋ ዋና ፈጻሚ ስራሕ ክልል ትግራይ ኮይኑ ከምዝተሸመ ቀዳማይ ሚኒስተር ኣብዪ ኣሕመድ ገሊጹ እቲ ቀዳማይ ምኒስተር ሎሚ ኣብ ትዊተር ከምዝገለጾ ዶር ሙሉ ነጋ ነቲ ብውሳነ ቤት ምኽሪ ፌደሬሽን ዝተጣየሸ ግዝያዊ ምምሕዳር ትግራይ ክመርሕ ተመዚዙ ኣሎ እቲ ዋና ፈጻሚ ናይቲ ክልል ፈጸምቲ ኣካላት ዝመርሑ ኣካላት ካብቶም ኣብቲ ክልል ዝንቀሳቐሱ ፖለቲካዊ ውድባት ክምልምል ምዃኑ እውን ተገሊጹ ዶር ሙሉ ነጋ ሓደ ኣባል መሪሕነት እቲ ኣብ ዝሓለፈ ዓመት ዝተመስረተ ውድብ ብልጽግና ትግራይ እዩ ዶክተር ሙሉ ነጋ ካብ ሚያዝያ 2012 ዓመተ ምሕረት ግእዝ ሚኒስተር ዴኤታ ሚኒስትሪ ሳይንስን ላዕለዋይ ትምህርትን ኮይኑ ከገልግል ዝጸንሐ እዩ ቅድሚኡውን ኣብ ዩኒቨርስቲ ኣዲስ ኣበባ ከም መምህርን ተመራማርን ኮይኑ ክሰርሕ ዝጸንሐ እዩ ኣብ መንጎ ፌደራልን ነቲ ክልል ዘመሓድር ዘሎን ህወሓትን ዝጸንሐ ዘይምርድዳእ ናብ ወተሃደራዊ ጎንጺ ድሕሪ ምዕባዩ መንግስቲ ፌደራል ንክልል ትግራይ ብዝምልከት ዝተፈላለዩ ስጉምትታት ክወስድ ጸኒሑ ኣሎ ቤት ምኽሪ ሚኒስተራት ኣብቲ ክልል ዝጸንዕ ናይ ሽዱሽተ ኣዋርሕ ኣዋጅ ህጹጽ ግዜ ድሕሪ ምድንጋጉ ብቤት ምኽሪ ወከልቲ ህዝቢ ጸዲቑ እዩ እቲ ቤት ምኽሪ ፌደሬሽን ክልል ትግራይ ኣብ ልዕሊቲ ኣብ ክልል ትግራይ ዝነበረ ሰራዊት ምክልኻል መጥቃዕቲ ብምፍጻም ሰላምን ጸጥታን እቲ ፌደራል ዘናውጽን ነቲ ሕገ መንግስታዊ ስርዓት ኣብ ሓደጋ ዘእቱን ተግባር ብምፍጻሙ ነቲ ሕገ መንግስቲ ምኽባር ኣድላዪ ምዃኑ ገሊጹ ኔሩ መንግስቲ ፌደራል ኣብ ክልል ትግራይ ጣልቃ ክኣቱን ግዚያዊ ምምሕዳር ክትከልን ወሲኑ ኢትዮጵያ ኣብ ትግራይ ምስ ዘሎ ጎንጺ ብዝተኣሳሰር ኣስታት 250 ሰባት ኣሲራ ሕቡራት መንግስታት ኣብ ትግራይ ሰብኣዊ ሓገዝ ንምግባር መገዲ ክኸፈት ንመንግስቲ ሓቲቱ ቀዳማይ ሚኒስተር ኣብዪ ኣሕመድ ንዘተ ሰላም ቅሩብ ከምዘይኮነ ገሊጹ ብሰንኪ እዚ ናይ ሕጂ ኵናት 6 ሽሕ ኢትዮጵያውያን ተሰዲዶም መንግስቲ ክልል ትግራይከ እንታይ ኢሉ? 